પેટલાદ તાલુકાની 65 જેટલી શાળા-મહાશાળાઓ સરકારના અભિયાનને સાર્થક કરે છે. જ્યારે પેટલાદની આર. કે. પરિખ આર્ટસ એન્ડ સાયન્સ કોલેજ, એસ.આઇ. ઇપ્કોવાલા કોમર્સ કોલેજના સંચાલકો દ્વારા સરકારના આ અભિયાનને સમર્થન મળતું નથી. નવા સત્ર શરૂ થયાને 15 થી 20 દિવસનો સમય થવા છતાં ડેપો કે કોલેજ દ્વારા વિદ્યાર્થીઓની બાય બાય ચારણી કરાતી હતી. એસ.ટી. ડેપો કોલેજમાં પાસ મળશે તેવું રટણ કરે છે. જ્યારે કોલેજના સત્તાધીશો ડેપો પરથી પાસ મળશે તેવું વિદ્યાર્થીઓને કહેવામાં આવતું હતું. જેને લઇને વિદ્યાર્થીઓએ રેલી કાઢી એસ. ટી. ડેપો ખાતે આવી પહોંચ્યા હતા. જેને કોંગ્રેસની વિદ્યાર્થીપાંખ એનએસયુઆઇએ સમર્થન કરી વિદ્યાર્થીઓ દ્વારા આયોજન કરેલ રેલીમાં જોડાઇ ડેપો મેનેજરને રજૂઆત કરી હતી.